cyanic-selkie/wikianc huggingface dataset:
Cathrine Holst
Karriere
Holst er medlem av Det Norske Videnskaps-Akademi hvor hun også sitter i styret. Hun er nestleder i styret ved Senter for teknologi, innovasjon og kultur (TIK), og medlem av styret i Forum for vitenskapsteori, Universitetet i Oslo.
Gammelstads kirkeby
Gammelstads kirkeby er et svensk verdensarvsted i Gammelstad utenfor Luleå i Sverige, nord i Bottenviken. Stedet er en stor samling av kirkestuer og kirkestaller til bruk for besøkende til kirken.
Bakgrunnen for disse kirkebyene var de store avstandene som gjorde det umulig å reise til og fra kirken på samme dag. Byen ligger ca. 10 km fra Luleå nær Luleälven. I sentrum er det en steinkirke fra 1400-tallet omgitt av over 400 gamle trehus med tilsammen 553 rom. Disse ble bygget for å huse langveisfarende kirkebesøkende fra området og måtte overnatte før de kunne begi seg på den lange veien hjem igjen. Særlig var det mange her i de store kirkehøytidene, og ved ting og markedsdager. Særlig etter reformasjonen, hvor kravet til kirkebesøk og undervisning av allmennheten ble styrket, økte behovet for slike overnattingssteder i sogn med store avstander. Disse innlosjeringsstedene var i denne bruken helt fram til 1950-årene. Fortsatt brukes de i forbindelse med konfirmasjonsfeiring om sommeren.
Stedet hadde vært markedsplass siden 1300-tallet og sentrum for et område som i dag strekker seg over det meste av Norrbotten. Stedet ble en kirkeby fra 1600-tallet og hadde handelsprivilegier.
Stedet ble tatt opp på UNESCOs verdensarvliste i 1996. Komiteens begrunnelse var:
Eksterne lenker
Gammelstad Gammelstad
Poritia
Poritia er en slekt av dagsommerfugler som tilhører gruppen Poritiinae i den artsrike familien glansvinger (Lycaenidae).
Utseende
Små (vingespenn 25-35 millimeter), mørke sommerfugler. Vingene har ingen stjerter eller utskudd. Hannenes overside er farget i svart og metallisk blått eller grønt, hunnene er mattere i fargene. Undersiden er brokete mønstret i lysbrunt og hvitt.
Levevis
Larvene lever på løvtrær.
Utbredelse
Denne gruppen er utbredt fra India i vest til Sulawesi i øst.
Cumberland County (Virginia)
Cumberland County er et fylke i den amerikanske delstaten Virginia.
KmLinux
kmLinux er en tidligere Linuxdistribusjon fra Tyskland som var basert på SUSE Linux. Distribusjonen ble utviklet av Association for Free Software and Education for skoleverket i Schleswig-Holstein. Distribusjonen var konstruert for næringslivet og hadde høyt utviklede løsninger som var enkle å innenfor eksisterende infrastruktur.
Distribusjonen benyttet vindusbehandleren IceWM og skrivebordsmiljøet GNOME og KDE. Distribusjonen hadde 32-biter x86 som plattform.
Versjon 3.0 ble lansert 29. september 2002. Versjon 5.1 ble lansert 6. desember 2004.
Grands Boulevards (Paris Metro)
Grands Boulevards er en stasjon på metroen i Paris, og ligger i 2. arrondissement. Den betjenes av linje 8 og linje 9.
Stasjonen het tidligere «Rue Montmartre». Det nåværende navnet kommer fra Les Grands Boulevards, de 11 brede gatene i Paris som strekker seg i en bue fra Madeleine-kirken i vest til Bastille-plassen i øst. Boulevardene ble anlagt under Ludvig XIV på de foreldete festningsverkene fra Karl Vs tid.
Russell Carpenter
Russell Paul Carpenter (født 9. desember 1950) er en amerikansk filmfotograf. Han er mest kjent for sitt samarbeid med regissør James Cameron, og vant Oscar for beste kinematografi for sitt arbeid med filmen Titanic i 1998. Carpenter ble født i Van Nuys, California, og er et barnebarn av en film lyd-teknikker.
Boldevins Bilruter
Boldevins Bilruter A/S var et transportselskap som drev gods- og persontrafikk. Selskapet drev busstrafikk i Meløy og Gildeskål kommuner i Nordland, med base i Glomfjord.
Etter at det var blitt brukbar veiforbindelse mellom Glomfjord og Ørnes, påtok verksmester Edvard Boldevin ved smelteverket i Glomfjord seg i 1932 å starte ei bilrute mellom Glomfjord og Ørnes. Sønnene Johan og Edmund Boldevin startet opp bilruta året etter, under navnet Brødrene Boldevin, og den første bussen ble anskaffet i 1935. I tillegg til vanlig busstransport, drev selskapet transport av skiftarbeidere til smelteverket. Selskapet ble omdannet til aksjeselskap i 1969, og endret navn til Boldevins Bilruter A/S. I 1988 hadde selskapet 45 kjøretøy og 55 ansatte.
Saltens Dampskibsselskab kjøpte opp Boldevins Bilruter i 1989. Selskapet skiftet navn til SDS Bil AS, men skiftet senere samme år tilbake igjen til Boldevins Bil. Rundt 1990 ble Saltens Dampskibsselskab kjøpt opp av Ofotens og Vesteraalens Dampskibsselskab. Boldevins Bil ble solgt til Nordtrafikk i 1991, og hadde navnet Nordtrafikk Salten AS og Nordtrafikk Buss AS avd. Salten fra 1992 til høsten 2006. Etter at Nordtrafikk Buss ble kjøpt opp av Veolia Transport Norge i 2006, er tidligere Boldevins Bilruter nå en del av Veolia-konsernet, under navnet Veolia Transport Vestfjord Buss avd. Salten.
Etter en anbudsrunde i 2007 er det klart at SB Nordlandsbuss (Saltens Bilruter) skal overta busstransporten i Meløy og Gildeskål fra 1. januar 2008.
Høybråten kirke
Høybråten kirke er en sognekirke på Høybråten, nær grensen til Furuset. Den ligger i bydel Stovner. Kirken ble tegnet av arkitekt Georg Greve og innviet torsdag 30. juni 1932 kl 17 som gravkapell etter at kirkegården ble tatt i bruk i 1929. Senere er den ombygget og har siden 1966 hatt status som sognekirke.
Det ble kjøpt inn 40 mål tomt av Aker kommune og avsatt til sammen 20 000 kroner i årene 1925-1928 til kirkegården. Grunnstenen ble lagt ned 15. januar 1932.
Karl Andersen var formann i byggekomiteen og fikk støpt inn en blyboks i grunnmuren, bevitnet av arkitekten Georg Greve og byggeformann Harald Jørgensen. Boksen skal ha inneholdt en beretning datert februar 1931, et sett tegninger, Aker kommunes kalender og noen mynter. Boksen skal ha blitt murt inn midt under hovedinngangsdøren.
I 2012 ble det vedtatt å slå Høybråten sogn sammen med Fossum og Stovner. Inntil videre beholdes alle tre sognekirker.
Høybråten menighetshus
Høybråten menighetshus ble bygget like ved kirken, og sto klart til julen 2002.
Grunnsteinen var en kopperkiste fylt med en bibel, en salmebok, menighetsbladet, boka med Høybråtens historie, lokalavisen og byggetegningene. Kisten ble lagt ned av ordfører Per Ditlev-Simonsen og biskop Gunnar Stålsett.
Kulturminne
Høybråten kirke er et kulturminne og har nummer 84700 i Riksantikvarens kulturminnebase.
Huh Jung-moo
Huh Jung-moo (hangul: 허정무, hanja: 許丁茂, født 13. januar 1955), er en tidligere sørkoreansk fotballspiller og fram til desember 2011 trener av Sør-Koreas herrelandslag i fotball.
Som fotballspiller har Huh spilt for PSV Eindhoven og Ulsan Hyundai Horang-i som midtbanespiller. På grunn av hans tøffe og energiske spillestil, har han fått kjælenavnet Jindogae, jakthunden som er avlet fram på Hohs eget hjemsted, Jindo. Han var en av svært få koreanske spillere i Europa på 1980-tallet, og ble derfor ofte sammenlignet med Cha Bum-kun som hadde spilt i Tyskland. Han var med i troppen til fotball-VM i 1986, og skårte blant annet ett mål mot Italia.
Huh har vært trener for det sørkoreanske fotballandslaget flere ganger før nåværende periode, i tillegg til å ha hatt trenerjobber for lag i K-League. De første gangene han trente landslaget var han vikar for en kortere poeriode, i 1998 ble han ansatt. Han valgte ut ukjente spillere og gav dem viktige posisjoner, noe han ble sterkt kritisert for. Han ble erstattet av Guus Hiddink etter å ha mislykkes med kvalifiseringen til Sommer-OL 2000 og Asialekene 1998.
I motsetning til Hiddink klarte ikke de påfølgende trenerne å gjenta hans suksess på hjemmebane i VM i fotball 2002. I mellomtiden hadde Huhs ukjente spillere blitt fotballstjerner. Park Ji-sung, en gang en av de mest upopulære spillerne i Huhs trenerperiode, var blitt en av de mest suksessfulle spillerne fra Asia og første koreaner i Premier League. Lee Young-pyo og Seol Ki-hyeon ble også stjernespillere. Dette og hans egen suksess som trener av Chunnam Dragons som ble sørkoreansk cupmester i 2006 og 2007 gjorde han på ny aktuell som landslagstrener, noe han ble i desember 2007, etter at både Mick McCarthy og Gérard Houllier takket nei.
Huh kvalifiserte laget til Fotball-VM i 2010 og fikk i november 2009 den asiatiske trenerforeningens pris som beste trener av året, etter at han trente det sørkoreanske landslaget til den 27. landskampen uten tap.
Hôtel de Ville (Paris Metro)
Stasjonen ligger rett ved rådhuset (fr. Hôtel de Ville) på Seinens høyre bredd, like overfor Notre-Dame.
Gare de Lyon (Paris Metro)
Gare de Lyon er en metrostasjon i Paris som er forbundet med Gare de Lyon-jernbanestasjonen og RER-holdeplassene på området. Stasjonen er den tredje mest brukte stasjonen til Métro de Paris med 30,91 millioner passasjerer i 2004, hvorav 15,78 mill. fra linje 1 og 15,13 fra linje 14. Skal man ta toget til byer som Cannes, Marseille, Lyon m.fl. så går det TGV-tog ca. hver time fra Gare du Lyon. Stasjonen korresponderer med metroen som har stasjon i kjelleren.
På Gare du Lyon finner man den verdenskjente og fredede restauranten Le Trein Bleu som ligger i annen etasje med oppgang fra plattformen foran sporene.
Stasjonen betjenes av metrolinje linje 1 og linje 14.
Linje 1
Stasjonen til linje 1 var en av de åtte stasjonene som ble satt i drift da den første strekningen mellom Porte de Vincennes og Porte Maillot ble innviet 19. juli 1900. Den ble bygget med en lengde på 100 meter istedenfor 75, som man hadde brukt før man innsatte gummihjulsvogner på nettverket. Stasjonen ligger under et 23,90 meter bredt metalltak som støtter gateplanet over. Stasjonen hadde opprinnelig fire linjer som dekket de to seks meter brede plattformene, med den hensikt å tilrettelegge for den foreslåtte ringlinjen (på det tidspunktet kalt Linje 2), selv om denne aldri ble fullført. Fra og med 1. august 1906 ble den nordlige endestasjonen til Linje 5 flyttet, og linjen ble forlenget til Jacques Bonsergent og strekningen mellom Quai de la Rapée og Gare de Lyon ble stengt. Linje 1 sine nye plattformer ble konstruert i helgen mellom 18. og 19. juli 2009 som en del av automatiseringen av linje 1.
Linje 14
Stasjonen til linje 14 ble åpnet den 15. oktober 1998. Den befinner seg syd for Gare de Lyon i Rue de Bercy, ved siden av stasjonene til RER-linjene A og D. Den har to linjer på hver side av en stor midtplattform. Mellom det østgående sporet fra Olympiades og RATPs hovedkvarterer befinner det seg en eksotisk hage.
Den 27. mai 2009 ble det vedtatt å sikre utbygningen av en tredje nedgang på midten av plattformen for å forenkle og avlaste trafikken som oppstår når mange reisende skal fra og til togene. Denne nye nedgangen vil gå over den allerede eksisterende broen over sporene til RER, men vil ikke bli brukt for tilgang til linje 14. Grunnen til det, er at dersom en tilgang til linje 14 skulle vært inkludert, ville man ikke kunne dele strømmen av innkommende og utgående passasjerer.
Invalides (Paris Metro)
Invalides er en stasjon på metroen i Paris.
Stasjonen betjener linje 8 og linje 13.
Sven Wedemeyer
Sven Wedemeyer (født 1975) er en tysk astrofysiker som jobber ved Universitetet i Oslo.
Han har mastergrad i 1999 og doktorgrad i 2003 fra Universitetet i Kiel. Så var han tre år ved Universitetet i Freiburg før han fikk jobb på Universitetet i Oslo som forsker og lærer ved Institutt for teoretisk astrofysikk. Wedemeyer forsker på solen, andre stjerner og i mindre grad eksoplaneter. Hans arbeide med soltornadoer har vært publisert i det britiske forskerbladet Nature og beskrivet i boken Norske forskningsbragder. I 2015 blir han tildelt en Consolidator Grant fra det europeiske forskningsrådet (ERC) for å observere solen med den Atacama Large Millimeter/submillimeter Array (ALMA). Wedemeyer er et styremedlem (Principal Investigator) av Rosseland Centre for Solar Physics som er et Senter for fremragende forskning med oppstart i 2017. Han ble førsteamanuensis i 2018 og professor i 2022.
Piquete
Piquete er en kommune i delstaten São Paulo i sørøstregionen av Brasil.
Dinwiddie County
Dinwiddie County er et fylke i den amerikanske delstaten Virginia.
Dag Harald Claes
Dag Harald Claes (født 2. februar 1962) er en norsk statsviter og professor ved Institutt for statsvitenskap, Universitetet i Oslo. Han er særlig kjent for forskning på internasjonal politisk økonomi, energipolitikk og europeisk integrasjon.
Dag Harald Claes er fetter til skuespiller Rudy Claes.
Markbladbille
Markbladbille (Chrysolina staphylaea) er en bille som tilhører familiegruppen bladbiller (Chrysomelidae). Den er ganske vanlig og lever på gressmark, blant urter.
Markbladbille er mellom 6-9 mm lang. Dekkvingene er ens farget, lyst brunlige, rødbrunlige eller med en bronseglans. På den innoverbøyde sidekanten (undersiden) bakerst på dekkvingene finnes noe korte utstående hår (krever god forstørrelse). Kroppen er oval som bladbillene ofte er.
Både larvene og de voksne (imago) billene lever av å spise blad på næringsplanten.
Markbladbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
El Escorial
El Escorial er et slott i Spania, som også var et kloster. Offisielt navn på spansk er i dag Real Sitio de San Lorenzo de El Escorial («Det kongelige setet i San Lorenzo de El Escorial»). Det tidligere navnet var Real Monasterio de San Lorenzo de El Escorial («Det kongelige klosteret i San Lorenzo de El Escorial»).
Unesco førte den 2. november 1984 anlegget opp på Verdensarvslisten.
Slottet ligger i kommunen San Lorenzo de El Escorial, ca 45 km nordvest for Madrid.
Arkitekturen
Slottet er verdens største renessanse byggverk.
Den firkantede bygningen ble oppført av Filip II 1563-84 av grå granitt i sammehengende lengder, inndelt ved hjelp av gårdsrom. Grunnplanen var tenkt å etterligne en grill, et av Sankt Laurentius' attributter i ikonografien. Stilen er italiensk høyrenessanse i Michelangelos ånd. Slottskirken har kopiert dennes plan for Peterskirken om enn i noe mindre format. Foruten den store sentralkuppelen har den to fasadetårn. Arkitekt var hovedsakelig Juan de Herrera.
Det store kompleksets frontfasader i øst og vest er begge 206 meter lange, og har en murhøyde på 17 meter. Hjørnene er kronet av tårn.
Samlingene
Til tross for atskillige ødeleggelser under krig og brann har slottet bevaret en mengde skatter, blant annet et berømt bibliotek med klassiske og arabiske håndskrifter. En særlig malerisamling omfatter verdifulle verker av nederlandske og spanske mestere som Rogier van der Weyden, Hieronymus Bosch, El Greco med flere. I noen av rommene finnes gjenstander etter Filip II. Den senere residensen lå i nordre fløy.
Gravkammer
Under kirkens høykor finnes et panteon, et gravkammer for den kongelige familie, med gullbeslåtte kister av svart marmor.
Erlend Segberg
Erlend Segberg (født 12. april 1997) er en norsk fotballspiller som spiller for.
Segberg har også spilt landslagsfotball for aldersbestemte lag for Norge.
Liste over biskoper av Kraków
Dette er en liste over biskoper og erkebiskoper av Kraków. Fra 1443-1791 var biskopene også hertuger av Siewierz.
Indirekte kostnader
Indirekte kostnader er kostnader som ikke kan spores eller som det vil være hensiktsmessig å spore opp mot en bestemt vare. Med direkte kostnader menes kostnader som kan være knyttet til ett bestemt produkt, mens indirekte kostnader er fordelt på flere produkter, og det er opp til ledelsen i bedriften å avgjøre hvordan de indirekte kostnadene skal fordeles på produktene. Lønn, strøm, leie av lokaler, markedsføring, reising og liknende regnes som indirekte kostnader.
Dickenson County
Dickenson County er et fylke i den amerikanske delstaten Virginia. Det ligger i vestre del av Virginia, i en del av Appalachene kalt Blue Ridge.
Pteroplatini
Pteroplatini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore (gjerne 10-15 millimeter), fargerike trebukker. I alle fall noen av artene etterligner giftige biller i familien rødvinger (Lycidae). Disse billene har forholdsvis tynt hudpanser, og er gjerne farget i gult eller rødt og svart. Hodet er forholdsvis lite, antennene lange og slanke. Pronotum er bredere enn langt, rundet foran og på sidene. Dekkvingene utvider seg gjerne bakover slik at kroppen får et trekantet omriss. De er nokså flate og har noe opphøyde lengderibber.
Utbredelse
Gruppen er utbredt i Sør- og Mellom-Amerika nordover til det sørlige USA, dessuten er gruppen representert med slektene Amphidesmus, Diastellopterus og Pseuderos i Afrika.
Systematisk inndeling
Slektslisten følger.
Born With a Smile on My Face
Innspillingen til Stephanie de Sykes & Rain ble utgitt på singlen Bradley's BRAD 7409 i 1974. Arrangør var Colin Frechter. Produsent var Barry Leng. B-siden var «Woman's Intuition».
Listeplassering
Versjonen til Stephanie de Sykes nådde den britiske singlelisten 20. juli 1974 og lå der i ti uker med en andreplass som høyeste resultat.
Østerriksk Bundesliga (fotball)
Østerriksk Bundesliga, (tysk: Österreichische Bundesliga) er det høyeste nivået i østerriksk fotball.
UEFA-ranking (2022)
''UEFA-rangering foran 2022/23-sesongen. ''
Historie
Serien ble først startet i 1911, men det var ikke før i 1949, under navnet «Staatsliga» at det ble en riksdekkende fotballserie. I 1965 tok det østerrikske fotballforbundet over kontrollen over ligaen, og skiftet navnet til «Nationalliga». Siden 1974 har serien hatt navnet «Bundesliga», som i den tyske ligaen, og har i dag sponsornavnet «T-Mobile Bundesliga».
Färingsö
Färingsö, eller Svartsjölandet, er ei øy i Mälaren, i landskapet Uppland i Sverige. Den tilhører Ekerö kommune i Stockholms län. Øya omgis av Långtarmen i vest og Lövstafjärden, Lambarfjärden og Mörbyfjärden i øst. Med et areal på 82,02 km² er Färingsö Sveriges nest største innsjø-øy etter Selaön. På vestsida av øya ligger tettstedet Stenhamra.
Historie
Färingsö ble tidlig et sted for kongelige eiendommer. Mest kjent er Svartsjö med dagens Svartsjö slott, en rokokkobygning fra 1700-tallet. Svartsjö ble et kongelig slott allerede midt på 1300-tallet, og da Gustav Vasa oppførte sitt steinslott her ble Svartsjö en betydningsfull del i hans rike. På slutten av 1600-tallet brant slottet ned og ble senere erstattet av det nåværende lyst- og jaktslottet til dronning Ulrika Eleonora, oppført etter tegninger av Carl Hårleman. På 1800-tallet forfalt slottet og like før sekelskiftet i 1900 ble det omgjort til fengsel. Fengselsdriften ble avviklet først på 1960-tallet, og Svartsjö slott er i dag blitt restaurert. I og med den sterke kongelige dominansen på Färingsö ble det, i motsetning til på naboøya Ekerön, ikke etablert noen større herregårder der, og det ble i stedet de mange husmannsplassene som ga Färingsö sin karakter.
Spekulum
Et spekulum (latinsk: speil) er et medisinsk verktøy for å undersøke kroppsåpninger, med en utforming som avhenger av hvilken kroppsåpning som skal undersøkes. I eldre tekster kan spekulumet omtales som et diopter eller dioptra.
Vaginale spekula ble brukt av romerne, og spekulumartefakter har blitt funnet i Pompeii. På en nattevakt på Nordlandssykehuset kom gynekologen Stine Andreasen og jordmoren Hege Hanssen i snakk om at oldtidens spekulum ikke har endret seg mye gjennom to tusen år. Sammen har de utviklet en forbedret versjon med tynne, elastiske sidevegger i plast i stedet for metall, og dermed også lydløst.
Karamad Linux
Karamad Linux er en tidligere Linuxdistribusjon fra Iran som var basert på SUSE Linux. Distribusjonen hadde støtte for persisk og hadde flere utvidelser som fremhevet Irans historie og kultur. Distribusjonen var konstruert for Iranske brukere og de som var interessert i språk, kultur og historie i det gamle Persia.
Spekulum
En vaginal spekulum, utviklet av J. Marion Sims, består av en hul sylinder, med en avrundet ende som er delt i to hengslete deler, på samme måte som nebbet til en and. Spekulumet blir ført inn i vagina for å utvide den, for å lettere kunne undersøke vagina og livmorhals. Det finnes også egne spekula for anal-, øre-, og neseåpninger.
Karamad Linux
Versjon 1.4.2 ble lansert 7. desember 2005. Versjon 5.1 ble lansert 20. januar 2009.
Stallo
Stallo-varianter
Ifølge den samiske forfatteren og reineieren Johan Turi (1854–1936) var stalloer halvt menneske og halvt troll eller djevel. I noen fortellinger er stallo en zombieliknende skikkelse som en noaide, det vil si en samisk trollmann eller sjaman, sender ut for å skade fiendene. Noaiden som kan skape slike stalloer av jord og gir dem liv ved å dele litt av sitt eget. Stallo gjør dermed noaiden både farligere og mer sårbar.
I andre sagn og eventyr er Stallo beskrevet som et menneskeliknende troll som spiser småbarn og som barn må passe seg for. Stallo kan også kjøre med en raide eller rekke av mus eller lemen istedenfor kjørerein og besøke menneskene ved juletider. Da kan Stallo bli fremstilt som en variant av Ruohttagallis, julekallen eller julenissen, som kommer med gaver (det nordsamiske ordet for julenisse er juovlastállu). Han kan dessuten minne om en skatteoppkrever som kommer til nordområdene for å hente varer.
Fortellingene om stallo fungerer som en måte å videreføre kunnskap, framvisning av ønsket aktivitet eller oppførsel til ulike samiske mytologiske figurer i kontrast til den ville og brutale framferden til stallo. Dette blir ofte sett på som en parallell til de bibelske historiene om David og Goliat, noen som kan vise til at historiene om stallo kan være av gammel menneskelig erfaring. Således kan stallofortellingene ha røtter dypt i den menneskelige psyke. Stallo kan også ha et opphav i historiske erfaringer med nordiske og russiske krigere.
Samer med kristen overbevisning og andre kristne avviser fortellingene om stallo ved at de identifiserer figuren med djevelen.
Middelburg
Middelburg er provinshovedstaden i den nederlandske provinsen Zeeland. Kommunen befinner seg i regionen Walcheren sørvest i Nederland. Til kommunen hører ved siden av byen Middelburg også tettstedene Nieuw- en Sint Joosland, Arnemuiden, Kleverskerke, Sint Laurens og Brigdamme. Riksvei A58 og jernbanelinjen Vlissingen-Roosendaal (Stasjon Middelburg) er hovedtrafikkårene til Middelburg over land, mens byen deles i to av kanalen gjennom Walcheren som forbinder Vlissingen og Veere.
I 1217 fikk Middelburg byrettigheter av grev Vilhelm I av Holland og grevinne Johanna av Flandern.
Forhistorie og tidlige tider
Middelburgs historie går tilbake til før det 9. århundre. Den nevnes først som den midtre (ned. Middel) av tre borger som ble bygget på øyen Walcheren. Dette ble bevist takket være funn under utgravninger som fant sted etter at byen ble ødelagt i 1940. Borgen var enten bygget som forsvar mot vikingene, eller bygget av viking-kongen Harald som fikk Walcheren som lån av keiser Lothar I i 841.
Middelalderen og renessansen
Rundt 1125 ble et abbedi grunnlagt, og dette var i bruk frem til den fjerde anglo-nederlandske krig. Under abbediet falt blant annet to kirker, Koorkerk (korkirken) fra det 14. århundre og Nieuwe Kerk (den nye kirken) fra det 15. århundre. Man antar at grev Vilhelm II er begravet i korkirken. I den nye kirken ligger de zeelandske sjøheltene Cornelis og Johan Evertsen begravet. Like ved abbediet står Munttoren som ble bygget i det 15. århundre. Abbedi-komplekset huser i dag (2005) provinsen Zeelands administrasjon og «Zeeuws Museum».
De eldste delene av det sengotiske rådhuset som ble bygget i 1458 har statuer av grevene og grevinnene som har regjert over Zeeland i fasaden. Bygningen brukes i dag av universitetet. I den tiden var det fremdeles mulig å seile på fjorden Sloe, øst for byen. Dette var en av faktorene som førte til at Middelburg ble et viktig handelssentrum for varer til og fra Flandern og England, bare Amsterdam var viktigere innen De forente Nederlandene.
I byen hadde både Det nederlandske ostindiske kompani (ned. VOC) og Det nederlandske vestindiske kompani (ned. WIC) en avdeling (ned. Kamer). I havnen var engelske og franske skip et vanlig syn. Denne delen av Middelburgs fortid er fremdeles synlig takket være at gatenavn og navn på hus fra denne perioden er knyttet til utlandet. Disse husene ligger langs kanalene i byen og blant dem er det både rikt utsmykkede kjøpmannsvillaer og lagerhus blant annet fra det 17. århundre.
Etter at spanjolene hadde inntatt den Briel i 1572, valgte Middelburg å stå på deres side, i motsetning til hva mange andre steder i Zeeland gjorde. Etter en lang beleiring gikk Middelburg over til prins Vilhelms side i 1574.
Middelburgs posisjon som handelsmakt innen republikken ble undergravet både av den fjerde anglo-nederlandske krigen (1780–1784), og av Napoléon Bonapartes okkupasjon like etter denne krigen. Et annet problem som også bidro til problemet, var at fjorden Sloe ble grunnere, slik at Middelburg ble vanskeligere å nå sjøveien.
Andre tegn på fordums storhet er vollgravene som omgir den gamle byen og en av byportene, Koepoort (Kuporten). En del av forsvarsverkene fra det 18. århundre ble fjernet i det 19. århundret, da kanalen gjennom Walcheren ble gravet. Denne kanalen forbinder Vlissingen og Veere.
Nyere tid
Under den andre verdenskrig ble Middelburg og resten av Walcheren hardt truffet. 17. mai 1940 ble byens sentrum rasert under det tyske bombardementet som skulle tvinge de nederlandske troppene i Zeeland til å overgi seg. Middelburg ble bombet på nytt i 1944 av de allierte under slaget ved Schelde. Mange av de gamle bygningene, som for eksempel rådhuset, ble gjenoppbygget og restaurert etter 1945. Byarkivene gikk tapt under bomberaidene.
Roosevelt Academy ble stiftet i 2004, det er et internasjonalt orientert Liberal Arts & Sciences University College som faller under Universitetet i Utrecht i samarbeide med Hogeschool Zeeland (Zeelands distrikstshøyskole). Det nye rådhuset ligger ved vannet, tvers over for buss-/togstasjonen.
Bergmåned
Bergmåned er en tidsenhet som tidligere ble brukt innen bergverkdrift.
Skåre kirke
Skåre kirke er en åttekantet kirke fra 1858 i Haugesund kommune i Rogaland fylke.
Bergmåned
En bergmåned tilsvarte 1/13 år eller 28 dager. I Norge ble begrepet blant annet brukt ved Blaafarveværket i Modum, Kongsberg Sølvverk i Kongsberg og Røros Kobberverk på Røros, men det var også i vanlig bruk andre steder.
Skåre kirke
Byggverket er i tre og har 450 plasser. Kirkeklokkene fra den forrige Skåre kirke ble brukt i den nye. Kirken ble påbygget i 1972. Den har en defekt kirkeklokke fra middelalderen, en fra 1621 og tre fra 1973. Altertavlen er fra 1858, orgelet er fra 1958. Et dåpsfat er fra 1627. Kirkerommet har galleri.
Haugesund fikk kjøpstadsretter i 1854 og ble skilt ut fra Torvastad. I 1879 ble Haugesund og Skåre slått sammen til ett prestegjeld og i 1958 ble Skåre herred en del av Haugesund kommune.
Bergmåned
Ved Kongsberg Sølvverk var arbeidsdagen 10 timer og arbeidsuken 4 1/2 dag i 1860-årene. Lønnen utgjorde ca. 30 kroner per bergmåned, som det altså var 13 av i året.
Skåre kirke
Historikk
Kirken ble bekostet med lik del på Haugesund og Torvastad kommuner, og driftsutgiftene skulle også deles med en halvpart på hver. Christian Henrik Groschs typetegning fra 1851 hadde et dominerende tårn, men dette "vilde formentlig ei alene forøge Kirkens Omskostninger i Væsentlig grad, men ogsaa hvad værre er på Grund av Terrainets Nøgenhed og Klimaets Haardhed paa denne kant af Landet, blive til Ødeleggelse av Kirken selv", mente kommunebestyrelsen. Tårnet ble redusert i lengde med 5 alen. Grosch' typetegning ble bearbeidet av Frederik Hannibal Stockfleth, som også laget arbeidstegninger.
Byggekostnadene ble omtrent det dobbelte av budsjettert og endte med 12,299 speciedaler. Ifølge Myckland var det et stort løft å bygge denne kirken og byggekostnaden ble en tung belastningen for kommunenes budsjett.
Kirken på Hauge (oppført 1626) ble revet da Skåre kirke ble bygget. Materialer fra den nedrevne kirken ble brukt i Haugesunds tidligere rådhus.
John Nathan-Turner
Biografi
Nathan-Turner ble utdannet ved King Edward VI Aston og han viste tidlig interesse for skuespill og teater. Han fikk jobb som scenemesterassistent hos BBC i 1960-årene og han jobbet første gang på Doctor Who i 1969. Han fikk senere jobben som production unit manger på serien i dens 14. sesong og han tok over som produsent i sesong 18. Dette var den siste sesongen hvor Tom Baker spilte Doktoren og han hyrte Peter Davison som Bakers etterfølger. I løpet av perioden som produsent hyrte han også de to neste skuespillerne som spilte rollen, Colin Baker og Sylvester McCoy, før serien ble satt på pause.
I slutten av 1980-årene fikk han tilbud om å forlate Doctor Who og ta over som produsent av Bergerac, noe han avslo. Han har senere sagt at han angret på denne avgjørelsen.
Nathan-Turner døde av leverfeil i 2002.
Guvernør for Murmansk oblast
Guvernøren for Murmansk oblast er leder for den utøvende myndigheten i dette russiske føderasjonssubjektet. Embetet som guvernør ble innstiftet i 1997 under det nåværende charter for Murmansk oblast. Inntil da hadde lederen for den utøvende myndigheten hatt tittelen leder for Murmansk oblastadministrasjon.
Guvernøren representerer Murmansk oblast i relasjoner med statsmaktens føderale organer, statsmaktens organer i føderasjonssubjektene og lokale myndigheter.
Guvernøren representerer også Murmansk oblast når det gjelder økonomiske relasjoner med utlandet og har myndighet til å underskrive traktater og avtaler på vegne av oblasten.
Guvernøren utnevner og avskjediger lederne for oblastens utøvende organer.
Guvernøren danner den regionale regjeringen – i overensstemmelse med charteret og lovene til Murmansk oblast – og avgjør når den skal tre tilbake. Han/hun leder regjeringens møter og kan avskjedige dens medlemmer.
Guvernøren signerer og promulgerer lovene til Murmansk oblast. Han/hun kan også avvise dem og sende dem tilbake for ny behandling i oblastdumaen. Guvernøren har også myndighet til å komme med lovgivende initiativ.
Guvernøren framlegger årlig for oblastdumaen et utkast til regionalt budsjett.
Guvernøren innkaller den nyvalgte oblastdumaen til sitt første møte. Han/hun har også myndighet til å kreve innkallelse til et ekstraordinært møte i dumaen. Guvernøren har myndighet til å delta i dumaens arbeid i en rådgivende rolle. Han/hun har også myndighet til å oppløse den.
Jaurès (Paris Metro)
Jaurès er en stasjon på metroen i Paris.
Stasjonen betjener linje 2, linje 5 og linje 7bis.
Svein Solenes
Svein Solenes (født 28. juni 1974) er en norsk skuespiller som for tiden er i den faste staben ved Rogaland Teater.
Han er utdannet ved ArtsEd London School of Acting i England. Etter studiene spilte han en rekke roller ved Teatret Vårt i Molde, hvor han var fast engasjert i en årrekke. Våren 2008 spilte han i norgespremieren på Produktet av Mark Ravenhill, et skuespill som han selv hadde oversatt. Høsten 2008 spilte han hovedrollen i Sigurd Slembe, og senere Jamie i den kritikerroste forestillingen Lang dags ferd mot natt i 2009. I 2011 spilte han treneren i Ari Behns teaterdebut Treningstimen. Høsten 2011 spilte Svein Solenes i Peer Gynt. I en tid medvirket han Kaizers Orchestra-stykket Sonny og i KOPIER.
Essex County (Virginia)
Essex County er et fylke i den amerikanske delstaten Virginia.
Liste over presidentene for Tweede Kamer der Staten-Generaal
Presidenten for Tweede Kamer der Staten-Generaal er leder for underhuset til Nederlands parlament.
Syracuse
Syracuse kan vise til:
Geologisk museum (Oslo)
Geologisk og paleontologisk museum ble etablert i 1917 og er en del av Naturhistorisk museum ved Universitetet i Oslo. Museet ble til på initiativ fra geologi-professor Waldemar Christopher Brøgger, og publikum fikk adgang til utstillingene fra 1920. Da museets nybygg på Tøyen ble påbegynt i 1911, var det 100 år etter at mineralsamlingen ved Bergseminaret på Kongsberg ble overført til det nye universitetet.
Museet har ansvar for universitetets vitenskapelige samling av steinarter, mineraler og paleontologiske materiale. Museet huser også et bibliotek med bøker og tidsskrifter innen botanikk, geologi, paleontologi og zoologi for forskere, studenter og besøkende.
Museet er åpent for publikum parellelt med Zoologisk museum i nabobygget. De to museene er lokalisert i monumentale, nasjonalromantiske steinbyginger i Botanisk hage på Tøyen i Oslo.
2. september 2011 ble bygningen offisielt døpt om til Waldemar C. Brøggers hus, i anledning Universitetets 200-årsjubileum.
Hamill
Hamill er et etternavn som kan vise til følgende personer:
Fairfax County
Fairfax County er et fylke i den amerikanske delstaten Virginia.
Olaf Devik
Olaf Martin Devik (født 20. desember 1886 i Gjerdrum, død 14. april 1987 i Oslo) var en norsk meteorolog, fysiker og administrator. Han var sønn av overlærer Ole Devik ved Bryn skole, pioner innen utvikling av skolehager i Norge.
Devik var utdannet dr. philos. I 1915 fikk han i oppdrag å organisere værvarsling og meteorologisk tjeneste for Nord-Norge, og gav samtidig ut resultatet av arbeidet, basert på vær- og stormvarsel. Han var ansatt ved Geofysisk institutt i Tromsø fra 1918 til 1922, og ble da dosent ved Norges tekniske høgskole fra 1923 til 1932. Deretter arbeidet han noen år ved Christian Michelsens Institutt. Fra 1943 til 1945 var han i London som ekspedisjonssjef for Kirkedepartementet der.
Han er også kjent som pedagog og forfatter. Han offentliggjorde mange populærvitenskapelige artikler i diverse tidsskrifter. I 1971 ga han ut boken Blant fiskere, forskere og andre folk, og skrev flere lærebøker i fysikk for gymnaset.
Han giftet seg med Dagny Hansen fra Larvik i 1915. Dagny Hansen var søster til Ole Harbek.
University of Colorado
University of Colorado System (forkortet CU) er et delstatseid forskningsuniversitet med hovedcampus i Boulder og sidecampuser i Denver og Colorado Springs, i delstaten Colorado i USA. Det ble opprettet i 1876.
De tre campusene er:
Ved universitetet var det om lag 67 000 studenter og 4 000 vitenskapelig ansatte i 2006, og samme året var skolepengene om lag US$ 6 000 for studenter folkeregistrert i delstaten Colorado. Studiene gis opp til doktorgradsnivå ved alle tre læresteder.
University of Colorado at Boulder
Dette er det fremste lærestedet med svært høye rangeringer og tre nobelprisvinnere innen fysikk og kjemi blant forskningsstaben. Det tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen. Det er i alt 1 845 vitenskapelig ansatte ved Boulder, og skolepengene er US$ 5 643.
Mackey Auditorium fra 1923 er åsted for en rekke arrangement og konserter ved CU at Boulder. Mary Rippong Theater er et utendørs teater på campus. Norlin Library åpnet med 311 000 titler i 1940, og har idag 3,5 millioner titler, og 5 millioner hvis man slår sammen bibliotekressursene ved de tre lærestedene.
Casual
Casual er en klesstil i europeisk tradisjon som fremhever komfort og et personlig uttrykk i presentasjonen, formalitet og konformitet. Forenklet kan «casual» bli definert som noe som er avslappet, tilfeldig, uplanlagt og uformelt. Det inkluderer en store variasjon av kostymer slik at det muligens er bedre definert av det ikke er enn hva det er. Følgende klær er ikke å regne som casual:
University of Colorado
University of Colorado at Colorado Springs
Dette lærestedet har særlig fokusert faglig på ingeniørfag, men også på sykepleie og businessfag. Det er i alt 556 vitenskapelig ansatte ved Boulder, og skolepengene er US$ 6 537.
Piracaia
Piracaia er en kommune i delstaten São Paulo i sørøstregionen av Brasil.
University of Colorado
University of Colorado at Colorado Springs
Skolene og fakultetene er:
Piracaia
Kommunen består av to distrikter, Piracaia og Batatuba
University of Colorado
University of Colorado at Colorado Springs
Det er utvekslings- og eksamensavtale med søsteruniversitetet Ching Yun-universitetet i Taiwan.
University of Colorado at Denver
Dette lærestedet har særlig fokusert faglig på medisinsk forskning og legeutdanning. Denver har to campuser: En i Denver sentrum, og en Anschutz Medical Campus i nabobyen Aurora. Undervisningen i Aurora skjer i tilknytning til University of Colorado Hospital. Det er i alt 1 362 vitenskapelig ansatte ved Boulder, og skolepengene er US$ 5 177.
University of Colorado Health Sciences Center
Undervisningen ved Anschutz Medical Campus i Aurora skjer i tilknytning til University of Colorado Hospital. Det er om lag 7 000 studenter i Aurora.
Skolene og fakultetene er:
Plesetsk kosmodrom
Plesetsk kosmodrom (russisk: Плесецк космодром) er en russisk rakettoppskytingsbase. Den ligger i Arkhangelsk oblast, rundt 800 km nord for Moskva og 200 km sør for Arkhangelsk.
Den ble opprinnelig utbygd av Sovjetunionen som et utskytningssted for interkontinentale ballistiske missiler. Byggingen startet i 1957, og basen var operasjonell for R-7 raketter i desember 1959. Bosetningen Plesetsk i Arkhangelsk oblast hadde en jernbanestasjon, noe som var nødvendig for transporten av missilkomponenter. En ny by som ble bygget for å betjene anlegget ble kalt Mirnyj, russisk for «fredelig». Innen 1997 var det gjennomført mer enn 1500 utskytninger til verdensrommet fra basen, mer enn for noe annet rakettoppskytingssted. Bruken har imidlertid avtatt sterkt siden Sovjetunionens fall.
Plesetsk kosmodroms eksistens ble til å begynne med holdt hemmelig, men den ble oppdaget av den engelske fysikklæreren Geoffrey Perry og hans studenter, som omhyggelig analyserte banen til satellitten Kosmos 112 i 1966, og utledet at den ikke var skutt opp fra Baikonur kosmodrom. Etter slutten på den kalde krigen ble det kjent at CIA hadde begynt å mistenke eksistensen av et ICBM-utskytningssted ved Plesetsk på slutten av 1950-tallet. Sovjetunionen innrømte ikke offisielt Plesetsk kosmodroms eksistens før i 1983.
Plesetsk brukes spesielt for militære satellitter som plasseres i baner med høy inklinasjonsvinkel og polare baner, ettersom området for eventuelle fallende gjenstander er klart mot nord, som stort sett er ubebodd arktisk og polart terreng. Den ligger i en region med taiga, et flatt terreng med store barskoger. Plesetsk kan sammenlignes med U.S. Air Force's Vandenberg Air Force Base i California.
Bruken av kosmodromen vil sannsynligvis øke i fremtiden, ettersom det er bekymringer vedrørende sikkerheten ved å drive Baikonur kosmodrom i det nå uavhengige Kasakhstan, som også forlanger en betydelig leie for dens fortsatte bruk. Plesetsk er ikke ideell for baner med lav inklinasjon eller geostasjonære baner ettersom den ligger på en så høy breddegrad, sammenlignet med John F. Kennedy Space Center på 28°N eller ESA-anlegget ved Kourou i Fransk Guyana, som ligger på 5°N. På grunn av dette har ESA vedtatt å finansiere bygging av en utskytingsrampe for rakettfamilien Sojuz 2 i Kourou, og 7. november 2003 ble den russiske og franske regjeringen formelt enige om å bringe Sojuz til Kourou.
Imidlertid er den nye helrussiske Angara-raketten konstruert for primært å skulle skytes opp fra Plesetsk når den kommer i drift.
For nåværende blir Sojuz, Kosmos-3M, Rockot og Tsyklon skutt ut fra Plesetsk kosmodrom. De tunge rakettene Proton og Zenit kan bare skytes ut fra Baikonur. I mai 2007 ble en ny ICBM, kalt RS-24, testet og skutt ut fra Plesetsk, og den ses på som en erstatning for de aldrende RS-18 og RS-20 som utgjør ryggraden i Russlands missilstyrker. Dette er missilene som i vest er kjent som SS-19 Stilett og SS-18 Satan.
Plesetsk kosmodrom er dessverre beryktet for sine høye utskytningskostnader, og kommer dårlig ut i sammenligning med ekvatoriale romsentra som kan skyte ut dobbelt så tunge nyttelaster.
Plestsy lufthavn ligger 25 km sør for Plesetsk kosmodrom.
Andy Hoepelman
Ilja Mohandas «Andy» Hoepelman (født 26. mars 1955 i Hilversum) er en nederlandsk tidligere vannpolospiller som deltok i de olympiske leker 1976 i Montréal.
Hoepelman vant en olympisk bronsemedalje i vannpolo under Sommer-OL 1976 i Montréal. Han var med på det nederlandske laget som kom på tredjeplass i vannpoloturneringen bak Ungarn og Italia. Det nederlandske laget vant to kamper og spilte to uavgjort og tapte èn i finalerunden som besto av seks lag. Nederland fikk seks poeng, samme som Italia som kom på andreplass. Hoepelman spilte åtte kamper i OL-turneringen.
Olav Breivik
Olav Peder Breivik (født 1952) er en norsk bonde, investor og lokalpolitiker fra Høyre. Han var ordfører i Hobøl kommune 2015−2019.
I 2011 forvaltet han verdier for nærmere 1 milliard kroner, gjennom blant annet Bilbutikk 1 og tre forretninger under Maxbo-paraplyen. Han eide seks gårdsbruk og leide fire andre, og kontrollerte med det 2 800 mål dyrket mark og 5 000 mål skog.
Han har vært styreleder i Viken Skog SA siden 2014.
Hammill
Hammill er et etternavn som kan vise til følgende personer:
Gabons riksvåpen
Gabons riksvåpen har vært i bruk siden 15. juli 1963. Det er designet av den sveitsiske heraldisten Louis Mühlemann.
Davit Amaghlobeli
Davit Amaghlobeli, også skrevet David Amaglobeli er en georgisk økonom.
Gabons riksvåpen
Våpenet støttes av to pantere, som symboliserer vaktsomhet og mot. De tre gullskivene øverst i skjoldet symboliserer landets mineralrikdom. Skipet i skjoldets nedre del representerer Gabon som seiler mot en lysere fremtid. Okoumé-treet over skjoldet symboliserer tømmerhandelen.
Riksvåpenet er uvanlig ettersom det har to motto på to forskjellige språk. Båndet under skjoldet har på fransk mottoet: «UNION, TRAVAIL, JUSTICE» («Union, arbeid, rettferd»). Det andre båndet er under grenene på okoumé-treet og har på latin mottoet: «UNITI PROGREDIEMUR» («La oss gå fremover forenet»).
Davit Amaghlobeli
Han var midlertidig sentralbanksjef for Georgias nasjonalbank i perioden oktober 2007 til januar 2009, fra Roman Gotsiridze gikk av til Giorgi Kadagidze overtok. Han fortsatte som visesentralbanksjef under sentralbanksjef Kadagidze, men sluttet i sentralbanken i oktober 2009.
Temnaspis
Temnaspis er en slekt av biller som hører til gruppen trebladbiller (Megalopodidae).
Utseende
Middelsstore (ca. 10 millimeter), avlange, blanke, rødlige trebladbiller, kan ha svarte flekker. Oversiden er fint punktert med korte hår. Antennene er tynne, omtrent så løange som hode + pronotum, utvidete mot spissen og litt sagtakkede. Hodet har forholdsvis store, rundete, noe utstående fasettøyne. Pronotum er bredere enn langt, rundet. Dekkvingene er jevnbrede, omtrent dobbelt så lange som til sammen brede, nokså kraftig punkterte. Beina er nokså korte og kraftige, bakbeina med litt tykke lår og krumme legger.
Jens Petersen (fotograf)
Jens Petersen (født 19. mars 1829 i Ring i Danmark, død 1. september 1905 i København) var en dansk fotograf, som var blant fotografiets pionerer i Danmark på 1800-tallet. Han hadde først atelier i Odense, kom seinere til København og ble kongelig hoffotograf.
Fauquier County
Fauquier County er et fylke i den amerikanske delstaten Virginia.
Jens Petersen (fotograf)
Petersen fikk sin fotografiske debut som omreisende daguerreotypist. Denne teknikken hadde han lært seg i 1853 mens han arbeidet som gårdsgutt hos en kjøpmann i Odense. I 1857 bosatte han seg i Odense og åpnet et atelier. Han reiste allikevel stadig rundt i landet og fotograferte, og i 1860 var han leverandør av fotografier til J.P. Traps Statistisk-topografisk Beskrivelse af Kongeriget Danmark.
I 1863 flyttet han virksomheten til København, hvor han hadde atelier i Kongens Nytorv 3. I 1864 ble han utnevnt til kongelig hoffotograf og samtidig ble han utsendt av hoffotograf Georg E. Hansen som krigsfotograf under den 2. slesvigske krig. Han tok opp en del stereoskopbilder ved Dybbøl og Sønderborg på vinteren dette året.
Fauquier County
Her ligger bl.a Remington kraftverk, et av de største fossile varmekraftverkene i delstaten.
Temnaspis
Levevis
Trebladbillene er planteetere.
Svømming under Europalekene 2015 – 800 meter fri kvinner
Eksterne lenker
Offisiell resultatliste
Temnaspis
Utbredelse
Slekten er utbredt i Asia.
Lobispa
Lobispa er en slekt av biller som tilhører familiegruppen bladbiller (Chrysomelidae).
Utseende
Små (3,5 - 5 millimeter), noe avlange, mer eller mindre brunlige bladbiller. Artene ligner overflatisk på gruppen Hispini, og var tidligere plassert der. Hodet er fremstrakt, antennene er nokså lange, 11-leddete, litt utvidet mot spissen. Pronotum er firkantet, lengre enn bredt, bare omtrent halvparten så bredt som dekkvingene. Disse er nærmest jevnbrede med uregelmessige rader av grove, kantete punkter, noe uregelmessige i overflaten. Beina er middels lange, ikke fortykkede.
Levevis
Både larvene og de voksne (imago) er planteetere. Artene er knyttet til tåkeskog der de er funnet mellom løvstrø og annet råtnende plantemateriale.
Utbredelse
Slekten er kjent fra Panama og Venezuela.
Jens Petersen (fotograf)
I 1865 ble han formann for Dansk photographisk Forening og i årene som fulgte stilte han ofte ut i Stockholm, Paris, Wien og på utstillingene i den danske hovedstaden. Han arbeidet primært som portrettfotograf.
8. april 1891 ble han utnevnt til Ridder av Dannebrog.
I sine senere år ble firmanavnet endret til J. Petersen & Søn. Sønnen var Charles Bendix Petersen (24. mars 1860 – 30. mars 1927).
Olena Burjak
Olena Svjatoslavivna Burjak (ukrainsk: Олена Святославівна Буряк; født 8. februar 1988) er en ukrainsk roer som spesialiserer seg i dobbeltsculler. Under Sommer-OL 2012 i London representerte hun landet sitt, der hun ble nummer 10.
Felle kapell
Felle kapell er en langkirke i Fellegrenda i Nissedal kommune i Vestfold og Telemark fylke.
Kirkegården på stedet ble tatt i bruk i 1880, og det ble oppført et redskapshus. Dette ble ødelagt i en flom i 1968, og det var først meningen å oppføre et gravkapell. Bygget ble imidlertid vigslet for kirkelige handlinger 3. oktober 1971, etter at det var tatt i bruk i desember året før. Kapellet er utsmykket av Einar Dale.
Piracicaba
Piracicaba er en kommune i delstaten São Paulo i sørøstregionen av Brasil.
Markus Jørgensen Håbestad
Markus Jørgensen Håbestad (født 15. mars 1999) er en norsk fotballspiller som spiller for Arendal Fotball.
Han har også spilt landslagsfotball for aldersbestemte lag for Norge.
Etiopias riksvåpen
Etiopias riksvåpen har hatt sin nåværende form siden 1996. Det består av et gull-pentagram med lysstråler på et blått skjold. Pentagrammet har sin opprinnelse i seglet til kong Salomo, som Etiopias tidligere kongefamilie etter tradisjonen nedstammet fra. I dag står pentagrammet for folkets enhet og Etiopias nasjonalitet.